Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: 1997. évi XXX. törvény (Jht.) és egyéb — jogszabályok
Paragraph Index: 572

2001. december 31-ig kell az előírt szintet elérnie. Amennyiben az évenkénti 20—20%-os csökkentés nem valósul meg, akkor a túllépést tőkével kell fedezni. Egy ügyféllel kötött hitelszerződésből adódó követelés összege 1200 M Ft. A szavatoló tőke 25%-ának megfelelő érték 1000 M Ft. A törvény hatályabalépéskor a túllépés összege 200 M Ft, amelyet (az 5 év alatt 20—20%-kal) évente 40 M Ft-tal kell csökkenteni. Így az első évben 1160 M Ft-nál nem lehet több a követelés összege. Ha az ügyféllel szemben a hitelintézet követelése az első évben (1997. december 31-én) 1180 M Ft, akkor 20 M Ft-ot a szavatoló tőkéből le kell vonni (mivel ezzel az összeggel több, mint a törvényben előírt csökkentett érték). Ha a követelés pl. 1150 M Ft, akkor teljesült a törvényi előírás. Amennyiben a szavatoló tőke változik és ennek következtében az SZT 25%-a alacsonyabb összegű lesz, akkor nemcsak az eredeti felső határértéket meghaladó túllépés többletet, hanem a limit feletti részt is tőkével kell fedezni. A kockázati céltartalékkal számított nettó érték esetén is ezt az eljárást kell követni. Ha pl. 900 M Ft-ra csökkent a szavatoló tőke 25%-a, akkor a tőkével fedezendő összeg 100 M Ft-tal nagyobb lesz, összesen 120 M Ft. Amennyiben a követelés összege (a túllépéssel együtt) a szavatoló tőke növekedése miatt nem haladja meg az előírt limitet, nem kell a tőkével fedezni.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes